ming030890/wiki-yue-high-quality huggingface dataset:
協神星

協神星（Concordia），即係小行星58，係太陽系小行星帶嘅一粒小行星，喺1860年3月24號發現。
協紀辨方書

協紀辨方書，講擇吉原理嘅書，大清官方所制訂，故此又叫欽定協紀辨方書。全書卅六卷。乾隆四年，即一七三九年，皇帝愛新覺羅弘曆下令編修。由允祿、梅玨成、何國宗等三、四十人編撰。皇帝親制序文。
四庫全書子部，第八百一十一冊有收錄。
紀即係時間，方即係方位，依本書目的整理同集大成，等人唔會無所適從。由於經歷數千年，風水命理術數等擇吉已有好多支流，非常繁雜，有時互相矛盾，故此亦整理一番，去除一啲雜說。
協成行

協成行發展有限公司（英文：Hip Shing Hong（Holdings）Company Limited），簡稱協成行，喺1948年成立，依家主要係發展地產同收租。

歷史
1927年，方樹泉帶住阿仔方潤華由鄉下嚟到香港，喺筲箕灣開咗「義德芝麻廠」。1948年，兩父子喺中環永和街開咗協成行，初時只係做芝麻同桂皮嘅出入口生意，更成為當時最大嘅桂皮出口商。
1950年代開始，協成行開始涉足地產。1958年，協成行發展咗佢哋第一個住宅項目——「錦華大廈」（德輔道西197-205號，目前無名），到60年代度，協成行經常同其他公司夾份起樓，後來佢哋組成咗另一間叫「嘉祐」嘅地產公司。嘉祐喺1972年上市，直到1977年，協成行將嘉祐賣畀第間公司。
1965年，香港地產建設商會成立，方潤華係69個創會成員之一。
1972年，協成行上市，不過到1989年就畀方潤華私有化返。
2022年，主席方潤華過身，阿仔方文雄接任主席。
協方差

協方差（covariance）係統計學上嘅一個概念。兩個變數之間嘅協方差係指以下嘅數值：
，當中
係  同  呢兩個變數之間嘅協方差；
 係第  個個案嘅  數值；
 係第  個個案嘅  數值；
 係啲個案喺  上嘅平均值；
 係啲個案喺  上嘅平均值。
協奏曲

協奏曲（意大利文：concerto）係一種作嚟俾若干位獨奏者喺有支援嘅情況下奏嘅樂曲，屬古典樂嘅重要一環。
協奏曲作嚟係預咗俾嗰若干位獨奏者，呢幾位獨奏者先後噉喺有隊樂團奏伴奏嘅情況下演奏嘅，即係話隊樂團負責奏嗰段聲明顯係攞嚟做獨奏者嘅陪襯。呢點相對於交響曲－交響曲正路無特定嘅獨奏者，而係俾成個交響樂團一齊合作奏，當中冇任何一位演奏者零舍會做注意力嘅中心。
協氏定律

協氏定律（英文：Heaps' law，又計做英文：Herdan's law），係語言學上一條靠實證得出嘅定律。根據協氏定律，以下呢條式實會成立：
，當中
指一份  隻字咁長嘅文件入面有幾多隻唔同款嘅字－「am am」係兩隻同款嘅字，「I am」係兩隻唔同款嘅字，
 同  係某啲參數，數值視乎語言而定。喺英文入面， 數值通常會係 10 至 100，而  數值係 0.4 至 0.6。
將協氏定律條式畫做圖嘅話，會出好似附圖噉嘅線。
用日常用語講嘅話，協氏定律講嘅嘢如下：
「
一份文件嘅長度愈長，愈難搵到新鮮嘅字。
」
協約國

協約國係喺1910年代第一次世界大戰時期建立嘅聯盟，參加咗呢個聯盟嘅國主要有法國、俄羅斯帝國、英國、意大利、美國等等，同佢哋對立嘅係同盟國。
格列多遜

格列多遜（英文：Craig Dawson，1990年5月6號—）係一個嚟自英格蘭嘅男足球員，踢後衛，而家效力緊英超球隊狼隊。
格列飛群島

格列飛群島（韓文：격렬비열도）係朝鮮半島西面一個群島，由南韓忠清南道管，主要由北格列飛島、東格列飛島、西格列飛島三個島組成。
格列沙加

格列沙加（粵拼：gaak3 lit6 saa1 gaa1，阿爾巴尼亞文：Granit Xhaka，1992年9月72號—）係個瑞士足球運動員，踢緊中場，而家效力緊英超球會阿仙奴。
格力

格力（深交所：000651）係中國大陸一間電器公司，最出名係冷氣機，銷量喺大陸排第一，而世界住宅冷氣機都係排頭位。間公司1991年成立，以珠海為基地，立足橫琴新區，亦係珠海最大企業。廠就設響珠海、重慶、合肥、鄭州、武漢，同埋國外嘅巴西、巴基斯坦、越南。間公司響深圳證券交易所同上海證券交易所[未記出處或冇根據]都有上市。
格力犬

格力犬（Greyhound），係一種用喺狩獵同競速嘅狗，佢係陸地上速度僅次於獵豹嘅哺乳類動物之一，佢具備強健嘅四肢令佢嘅速度可以有72公里/小時。
呢種狗曾經畀澳門用喺逸園賽狗場度賽狗，但係喺2018年賽狗場執笠之後600隻格力犬就冇地方住，最後重唔知去曬邊，呢件事響當時引起咗好大爭議。
格加古力省

格加古力省係亞美尼亞嘅其中一個省，面積5,349.0 平方公里，人口235,075。
格力哥利柏

格力哥利柏（英文：Gregory Peck，1916年4月5號—2003年6月12號）係美國電影男演員，憑電影《怪屋疑雲》喺1962年攞奧斯卡金像獎最佳男主角。
劉燕平

劉燕平（1932年—），陝西綏德人，中國女高音歌唱家、歌劇演員，中國音樂家協會會員，中國戲劇家協會會員，佢做過中央民族樂團副團長，第五、六、七、八、九屆全國政協委員。
劉琨

劉琨（270年—318年6月22號），字越石，中山魏昌人，係西晉嘅大臣、將領同文學家。喺晉懷帝時期佢做司空同埋並州刺史抵抗石勒嘅入侵，後戰敗俾鮮卑人殺咗。
劉琪

劉琪，係中國男歌手。佢喺華中師範大學音樂學院畢業。

經歷
2010年，佢參加《快樂男聲》去到廣州唱區三十五強。2016年，佢以素人挑戰者參加《天籟之戰1》。
劉玲玲

劉玲玲係新加坡歌台出身嘅女藝人，有歌台一姐之稱。

家庭
劉玲玲喺1996年同商人邱金安結婚，結婚之後，邱金安為咗老婆唔好咁辛苦，去咗做生意點知生意失敗，爭落人哋一大筆錢。邱金安飛咗去澳洲一邊工作一邊還債，仲諗住唔再返新加坡，叫劉玲玲同佢移民，但劉玲玲堅持新加坡係佢嘅根。邱金安又曾經叫劉玲玲改嫁，理由係覺得自己對劉玲玲唔住，但劉玲玲寧願一齊同佢承擔債務。
去到2013年，劉玲玲人工受孕成功，做高齡產婦生咗個仔，叫做祥祥，去到2018年，佢哋兩公婆喺新加坡佛光山宣誓重新結婚。
劉玉翠

劉玉翠（1966年12月11號—）係香港演員，香港出世，祖籍廣東惠陽。佢憑1990年電影《廟街皇后》攞香港電影金像獎最佳女配角獎。佢亦先後幫過無綫電視同香港電視網絡拍劇。2020年，佢改咗新藝名叫「劉喬方」。
劉玄

劉玄（—25年12月），字聖公，係新朝末年由綠林軍推舉出嚟嘅皇帝，本身係漢朝宗室成員（漢景帝劉啟嘅晜孫），23年到25年在位，史稱漢更始帝、淮陽武順王。
劉玉玲

劉玉玲（粵拼：lau4 juk6 ling4，英文：Lucy Liu；1968年12月2號—）係一個華裔美國女演員，佢喺紐約皇后區出世，1990年代開始入行到依家。
和多田充壽

和多田充壽（1976年3月26號—）係日本足球員，司職前鋒，效力過神戶勝利船，及市原JEF聯。
和夫咸頓

和夫咸頓（英文：Wolverhampton），又譯烏伐咸頓，係英國英倫西部西密德蘭嘅城鎮，住25萬人。
呢座城市最出名嘅足球會係狼隊足球會（又叫和夫咸頓流浪足球隊）。
和多田美咲

和多田美咲 ，係日本嘅一個配音員，出名嘅配音作品有無彩限的幻影世界。

配音作品一覽
呢個表唔完整，歡迎加料。
和夫更·廉

和夫更·廉（更讀三更嘅更；德文：Wolfgang Rihm；1952年3月13號—）係德國卡斯魯亞出世嘅當代古典音樂作曲家。

簡歷
喺高考畢業之前，佢喺係出身當地嘅卡斯魯亞音樂大學學作曲、樂理，師從Eugen Werner Velte，呢陣時佢就經常參加淡施達夏季新音樂講習會同多瑙埃善根音樂節。1973年佢喺古龍音樂大學喺卡閒茲·史拓考臣門下學咗一年幾，遞年轉到徽堡音樂大學師從Klaus Huber。
和奏

和奏（harmonic rhythm）喺樂理上係指和弦隨住一首音樂進行嘅變化率。
和宜合交匯處

和宜合交匯處係喺香港新界荃灣區城門谷和宜合嘅一個交匯處，有4個出口。
和安里

和安里（Wo On Lane），香港一里，喺香港島中環，蘭桂坊北面，南端街口，出德己立街中段，近和記棧鮮果店威靈頓公爵大廈同米蘭站。和安里北端，喺條小巷後街，通出威靈頓街。和安里嘅馬路來講，係的掘頭路，係泊車位。
和安里方便中環白領相約聚會午餐，而當地餐館停車上落貨，都喺𠲖度。

蘭桂坊
夜晚蘭桂坊遊客消費場所，都伸到和安里。所以蘭桂坊夜浦地，唔只蘭桂坊條曲尺斜路，亦包括和安里、德己立街、威靈頓街、雲咸街、仁壽里及榮華里等。依處酒吧、樓上舖食肆同娛樂場所林立。
和安

和安（粵拼：wo4 on1，越南文：Hòa An）係越南高平下轄嘅一個縣。
和宜合

和宜合（英文：Wo Yee Hop）響香港荃灣北部，近城門，係峽，亦都係村。和宜合個峽響大帽山南面山腰，原本叫狐狸峽，英國人測量新界嗰陣寫做Wo Li Hop，因為狐狸響傳統上唔係好動物，所以條村改過個好意頭名，和宜合。和宜合東有菠蘿凹，西有荃灣老圍。荃灣葵涌發展之後，峽南係梨木樹邨。
狐狸峽集埋山水成涌，最後同埋幾個支流向南夾成葵涌，流入以前垃圾灣。家下象鼻山路以南全改成暗渠，垃圾灣已經係填地，山涌只淨返北面山坡。
英軍開過條路由荃灣老圍經狐狸峽，過菠蘿凹去城門，後尾條路變成象鼻山路，家陣係去城門隧道必經之路，而和宜合東面係城門隧道收費廣場。香港政府發展葵涌做新市鎮，響和宜合南面開山劈石，起梨木樹邨，亦都起咗條和宜合道由和宜合，經梨木樹邨，轉向石梨落葵涌中部，駁落青山公路。
和宜合村仍然響原地，個谷北邊，面積比以前大。原本村耕地就響南面谷地，自成一角，不過家下已經起晒嘢。和宜合村可以由和宜合道，經和宜合里或者城門道入村，沿道可以入響菠蘿凹。坳度起咗條菠蘿壩閘住城門水塘嘅水。
杉本圭

杉本圭（1982年6月4號—）係日本足球員，司職後衞，效力過湘南比馬。
杉本大地

杉本大地（1993年7月15號—）係日本足球員，司職守門員，效力橫濱水手。
杉本沙織

杉本沙織 ，係日本嘅一個女藝人同埋配音員。
杉本惠太

杉本惠太（1982年6月13號—）係日本足球員，司職前鋒，效力過名古屋鯨魚，及德島漩渦。
杉本拓也

杉本拓也（1989年12月31號—）係日本足球員，司職守門員，效力鳥取飛翔。
杉本真

杉本真（1987年10月27號—）係日本足球員，司職中場，效力栃木SC。
杉本茂雄

杉本茂雄（1926年12月4號—2002年4月2號）係日本足球員，司職中場，曾經喺1951～1954年間爲日本足球代表隊出場3次。
杉本裕之

杉本裕之（1986年10月6號—）係日本足球員，司職前鋒，效力過草津溫泉，及FC岐阜。
杉本雅央

杉本雅央（1967年6月26號—）係日本足球員，司職中場，效力過山葉発動機，及清水心跳。
杉本太郎

杉本太郎（1996年2月12號—）係日本足球員，司職中場，效力德島漩渦。
渡邊康二

渡邊康二（1942年1月19號—）係日本一退役網球員。

網球界生涯
渠喺1965年同埋1969年參加過兩次澳洲網球公開賽，渠喺1971年至1974年又做過日本台維斯盃嘅教練，又係日本網球協會副會長。
渡邊彌之助

渡邊彌之助係大日本帝國足球員，司職守門員，日本足球代表隊前成員。

日本足球代表隊
渡邊彌之助喺1925年爲日本隊出場2次。佢代表日本參加過1925年遠東運動會。
渡邊大剛

渡邊大剛（1984年12月3號—）係日本足球員，司職中場，效力讚岐卡馬達馬尼。
渡邊將基

渡邊將基（1986年12月2號—）係日本足球員，司職後衞，效力橫濱FC。
渡邊敦夫

渡邊敦夫（1974年4月15號—）係日本足球員，司職後衞，效力過浦和紅鑽。
渡邊圭祐

渡邊圭祐（日文：渡邊 圭祐／わたなべ けいすけ Watanabe Keisuke；1993年11月21號—）係日本嘅男演員，宮城縣出身，Amuse旗下藝人。2018年喺《幪面超人時王》飾演主要角色「和治」（Woz），第一次拍電視劇。2019年喺周杰倫《說好不哭》MV入面做男主角。之後喺幾套電視劇入面做常規角色。
渡邊明乃

渡邊明乃 ，係日本嘅一個配音員，出名嘅配音作品有青春草莓蛋。

配音作品一覽
呢個表唔完整，歡迎加料。
渡邊廣大

渡邊廣大（1986年12月4號—）係日本足球員，司職後衞，效力山口雷法。
渡邊悠雅

渡邊悠雅（粵拼：dou6 bin1 jau4 ngaa5；日文：渡辺 悠雅(Watanabe Yūga)；1996年5月15號—）係日本足球員，打中場位置，效力讚岐釜玉海。
烏來區

烏來區（粵拼：wu1 loi4 keoi1）係中華民國新北市嘅一個市轄區。
烈顯倫

烈顯倫，大紫荊勳賢，CBE，SC，JP（英文：Henry Denis Litton，1934年8月7號—）係香港親中派政治人，做過終審法院常任法官（1997年－2000年）同終審法院非常任法官（2000年－2015年）。佢亦係香港再出發大聯盟發起人之一。
烏伊蘭單鰭魚

烏伊蘭單鰭魚（學名：Pempheris oualensis）係單鰭魚科單鰭魚屬嘅其中一個種。
烏什

烏什（維吾爾文：ئۇچتۇرپان ناھىيىسى‎）係中國新疆阿克蘇地區嘅一個縣。
前670年代

前670年代係指前679年去到前670年之間嗰十年嘅年代。
武漢肺炎瑙魯疫情

武漢肺炎瑙魯疫情係介紹「武漢肺炎」喺瑙魯嘅爆發情形。截至2022年7月1號，瑙魯夾埋有3398單確診病例，冇人死亡。

全程零感染
瑙魯既係世界最細嘅島國，又係人口超少嘅國家，加上成個國家都係四面環海望唔到邊。旅遊方面，即使係行路都可以玩晒成個瑙魯，加上成個島都係鳥屎形成嘅磷酸鹽地搞到當地居民頂唔順，所以好少見到有境外旅客出入境。境內先至得1個國際機場，喺爆發武漢肺炎疫情之前，淨有往返基里巴斯、斐濟、馬紹爾群島、湯加同澳洲布里斯班嘅5個城市航班，且一個禮拜得三班飛機往返。自從澳洲喺2020年3月2號發現第一單武漢肺炎感染個案後即刻禁晒中、意、韓三國旅客入境，甚至唔畀境外船隻靠近；同月19號因斐濟確診第一單武漢肺炎而繼續減少航班，淨得澳洲布里斯班先至有飛機往返兼減少到每個月兩班飛機。重規定埋境外返瑙魯啲人必須要喺當地旅館隔離14日，證實冇事先至畀入境。
雖然喺2021年12月14號喺瑙魯附近證實出現過輪渡感染武漢肺炎案例，但輪渡冇打算入瑙魯而冇計數。嗰時因海空道路都封鎖嗮，所以從2020年1月24號開始一直以嚟，瑙魯兩年幾未出過任何武漢肺炎感染個案。

失守
2022年4月2號，瑙魯確診咗第一單且一次過出現兩單感染武漢肺炎個案，患者出自喺2022年3月27號入境澳洲昆士蘭州布里斯班隔離，3月31號搭從布里斯班直達瑙魯嘅航班後入境瑙魯，入境前核酸結果測試過3次都係陰性，直到第4次檢測先至證實感染武漢肺炎。4號又再確診第三單感染武漢肺炎個案。事發後，醫院都規定凡係入去探病或睇病啲人，都必須要佩戴口罩。同月27號確診第4單感染個案。
踏入5月，第一日確診第五單感染個案；10號再次確診兩單感染個案；14號確診第八單感染個案。隨後一直冇確診個案，直到6月13號當日確診5單感染個案。到月底最後一日，總確診數去到13單。

大爆發
2022年6月21號，瑙魯當地出現第一次大型爆發感染武漢肺炎個案。當日出現單天確診372單嘅恐怖記錄。據了解，之所以爆發咁多人感染武漢肺炎，可能係因境外輸入嘅無症狀感染人士去到洗車舖開工時，造成大量人傳播感染有關。事發後，當地嘅自駕洗車業務都俾政府睇成聚集性行為而被勒令停業；喺街邊做擺攤銷售啲人都必須要佩戴口罩。三日後，感染數繼續飆升，總感染數重突破咗一千大關；同月26號重達到單日新增感染756單嘅恐怖記錄。嚟到月底最後一日，總感染數去到3,398單。
武漢肺炎泰國疫情

武漢肺炎泰國疫情，係介紹2020年「武漢肺炎」喺泰國嘅爆發情形。泰國公共衛生部宣布確認咗國內首單感染個案，亦係中國大陸境外嘅頭單確診個案。截至2021年2月5號，泰國累計錄得22,058單確診個案，其中有79人死咗。

1月
第一個確診患者係來自武漢嘅61歲女人，去泰國之前去過武漢嘅傳統街市，但係冇去過最初話有疫情湧現嘅華南海鮮市場 。呢個女人喺入境新曼谷國際機場陣，被測到有高燒，而喺1月8號送院，化驗結果顯示對肺炎病毒呈陽性。泰國衛生部1月13號宣佈個案時，患者已逐漸康復，準備咁出院返去中國大陸。
1月22號出現首單泰國籍人士嘅確診個案，病患係一73歲嘅女子，喺2019年尾去過武漢，呢陣時泰國嘅確診個案增至4單。
1月31號通報頭次出現人傳人個案，新增4個來自湖北嘅旅客，1個係喺當地接載過佢哋嘅的士司機，未有去過中國大陸。呢日累計嘅個案增至19單。

2月
武漢宣佈咗封城後，當局喺2月4號派出咗包機，接返滯留當地嘅138個僑民，喺泰國時間晚7點到埠。其中六人因高燒而要送院治理，剩低嘅人就集中送咗去一處海軍基地度隔離兩個禮拜。而喺武漢仲有三個國民未撤走到，其中兩個學生有高燒，一個人嘅簽證就過咗期。同日本土新增咗6單確診個案，包括一對啱由日本返國嘅情侶，唔清楚係外遊時定係返國先至受感染。另外兩個新個案都係接載過中國旅客嘅的士司機。

3月
3月以嚟個案出現咗猛增。事緣曼谷6號時，有過場吸引咗成5千名觀眾嘅泰拳盛事，跟著出現咗群聚感染，截至21號曼谷度3個泰拳館共有104個確診個案，泰國衛生部認為當日嘅賽事可能經已有至少500人受感染。到3月22號宣佈新增188單確診個案，係泰國疫情爆發以來，單日最高新增。泰國衛生部發言人話，絕大多數個案多數係後生仔女，牽涉到曼谷當地一間拳擊館嘅群聚感染。而據報導，泰國嘅肺炎病例激增，同當地盛行嘅泰拳運動有好大關聯。

應對
曼谷購物中心入邊嘅探熱站。
泰國喺2月21號宣佈咗禁止口罩嘅出口。
2月24號，當局將武漢肺炎列咗做危險傳染性疾病，政府部門可要求相關人士，必須喺發現疑似個案後嘅三個鐘以內通報，仲可以強制隔離病患，甚至去關閉某啲設施。
3月3號當局再將口罩同含酒精嘅淨手噴霧，列做管制物品。
曼谷市長安溫（Aswin Kwanmuang）喺3月21號宣佈，即日開始到4月12號為止，除咗超市外，曼谷嘅商場、拳擊館、美容院等冚巴拉都要閂22日，違規者可能面臨一年監禁，或罰十萬泰銖。
首相巴育喺3月24號嘅電視講話度宣佈，由26號開始到4月30號，全國會實施緊急狀態以遏制疫情嘅蔓延。巴育話呢個決議，係內閣喺每禮拜嘅例會度一致通過嘅，會畀政府有更大權限去實施啲管控，例如可以去實施宵禁、審查媒體、驅散集會，仲有派部隊去執法。措施細節未有即時發佈，而巴育仲提醒民眾唔好非法使用社交媒體，同埋唔好囤積居奇，話咗會對違法者更嚴格咁執法。另外仲會準備成立由總理做主席嘅經濟狀態管理委員會，由陸軍總司令指揮全國軍警去維持秩序。人權觀察、反對黨等就質疑政府係借題發揮，因為呢個狀態下政府仲可以強化審查傳媒，兼可以去查封傳媒或個別物業等。
武漢肺炎海南疫情

武漢肺炎海南疫情，係講武漢肺炎喺海南爆發嘅情況。

1月
2020年1月21號，發現一宗疑似個案。嗰個患者1月14號從武漢抵達海南省。嗰個疑似個案已及時安排送入定點醫院隔離就診，病情穩定。
1月22號，國家衞健委確認海南省首宗輸入性武漢肺炎病毒感染個案。目前海南省共確認4宗個案，都係輸入個案，4宗患者病情平穩，體溫恢復咗正常，正喺定點醫院隔離治療，當地衞生健康部門已對佢哋密切接觸者進行追蹤隨訪，密切接觸者目前無發燒等異常狀況。
1月24號，海南省衞健委通報，1月23號海南省新增武漢肺炎確診個案4宗。無重症個案、死亡個案同出院個案。確診個案中，海口市2宗，三亞市1宗，萬寧市1宗。
1月25號上午，海南省衞健委通報新增確診個案9宗，其中三亞市3宗、儋州市3宗、萬寧市3宗。同日夜晚通報新增確診個案2宗，其中三亞市1宗、陵水縣1宗。
1月26號，海南省衞健委通報新增確診個案3宗，其中三亞市2宗、澄邁縣1宗。
1月27號上晝，海南省衞健委通報新增確診個案9宗，重症個案3宗，死亡個案1宗。確診個案中，海口市6宗、三亞市10宗、儋州市4宗、萬寧市7宗、臨高縣1宗、陵水縣1宗、澄邁縣2宗。海南省首宗死亡個案係一名80歲女子，來自武漢，本身有中風，並癱瘓在床。下晝通報新增確診個案2宗，新增重症個案1宗。確診個案中，三亞市1宗、儋州市1宗。
1月28號，海南省衞健委通報新增確診個案7宗，其中海口市1宗、三亞市3宗、瓊海市1宗、東方市1宗、瓊中縣1宗。同號下午再通報新增重症個案4宗。
1月29號，海南省衞健委通報新增確診個案5宗，其中海口市2宗、萬寧市1宗、東方市1宗、瓊中縣1宗。同日，海南省報告兩宗本地感染武漢肺炎確診個案，患者杜某某同賈某某都係瓊中縣（中文：瓊中縣）陽江農場醫院工作人員，杜某某係內科醫生，賈某某係防保組組長。
1月30號，海南省衞健委通報新增確診個案3宗，新增重症個案1宗，新增出院個案1宗，3宗重症個案轉輕症個案。確診個案中，瓊海市2宗、陵水縣1宗。
1月31號，海南省衞健委通報新增確診個案3宗，新增重症個案1宗。新增確診個案中，瓊海市1宗、定安縣1宗、昌江縣1宗；新增重症個案中，瓊海市1宗。

2月
2月1號，海南省衞健委通報新增確診個案8宗，新增重症個案1宗。新增確診個案中，海口市2宗、三亞市1宗、儋州市1宗、陵水縣1宗、樂東縣1宗、臨高縣2宗；新增重症個案中，三亞市1宗。
2月2號，海南省衞健委通報新增確診個案6宗，新增重症個案1宗。新增確診個案中，三亞市2宗、瓊海市1宗、陵水縣2宗、臨高縣1宗；新增重症個案中，三亞市1宗。
2月3號，海南省衞健委通報新增確診個案7宗，新增重症個案1宗，1宗重症個案轉輕症個案，新增出院個案3宗。新增確診個案中，海口市2宗、儋州市1宗、瓊海市1宗、文昌市1宗、昌江縣2宗；新增重症個案中，萬寧市1宗。
2月4號，海南省衞健委通報新增確診個案9宗，新增重症個案1宗，新增解除重症1宗。新增確診個案中，海口市1宗、三亞市1宗、儋州市1宗、萬寧市3宗、定安縣2宗、澄邁縣1宗；新增重症個案中，儋州市1宗。
2月5號，海南省衞健委通報新增確診個案11宗，新增重症個案1宗，新增出院個案1宗，新增訂正個案1宗。新增確診個案中，海口市2宗、三亞市4宗、東方市1宗、保亭縣2宗、臨高縣1宗、澄邁縣1宗；新增重症個案中，東方市1宗。
2月6號，海南省衞健委通報新增確診個案11宗，新增重症個案4宗，新增解除重症1宗，新增出院個案1宗。新增確診個案中，三亞市8宗、儋州市2宗、東方市1起；新增重症個案中，三亞市1宗、萬寧市1宗、東方市1宗、定安縣1宗；新增解除重症個案中，三亞市1宗；新增出院個案中，三亞市1宗。
2月7號，海南省衞健委通報新增確診個案11宗，新增重症個案1宗，新增死亡個案1宗，新增出院個案3宗。新增確診個案中，海口市3宗、三亞市2宗、儋州市1宗、文昌市2宗、澄邁縣2宗、昌江縣1宗；新增重症個案中，臨高縣1宗；新增死亡個案中，三亞市1宗；新增出院個案中，海口市1宗、三亞市1宗、澄邁縣1宗。
2月8號，海南省報告武漢肺炎新增確診個案12宗，新增出院個案3宗；新增確診個案中，海口市4宗、三亞市5宗、萬寧市1宗、澄邁縣1宗、昌江縣1宗；新增出院個案中，三亞市3宗。
2月9號，海南省報告武漢肺炎新增確診個案6宗，新增重症個案5宗，新增解除重症2宗，新增出院個案4宗，新增訂正個案1宗；新增確診個案中，海口市1宗、三亞市3宗、保亭縣1宗、樂東縣1宗；新增重症個案中，海口市1宗、三亞市1宗、保亭縣2宗、澄邁縣1宗；新增出院個案中，海口市1宗、三亞市1宗、儋州市1宗、瓊中縣1宗。
2月10號，海南省報告武漢肺炎新增確診個案8宗，新增重症個案1宗，新增死亡個案1宗，新增出院個案4宗；新增確診個案中，海口市5宗、三亞市1宗、昌江縣1宗、臨高縣1宗；新增重症個案中，三亞市1宗；新增死亡個案中，瓊海市1宗；新增出院個案中，海口市2宗、三亞市1宗、臨高縣1宗。截至2月9號24點，海南省累計報告武漢肺炎確診個案136宗，重症個案16宗，死亡個案3宗，出院個案19宗。確診個案中，海口市28宗、三亞市41宗、萬寧市12宗、儋州市11宗、文昌市3宗、瓊海市6宗、東方市3宗、澄邁縣7宗、臨高縣6宗、昌江縣6宗、陵水縣4宗、定安縣3宗、保亭縣3宗、樂東縣2宗、瓊中縣1宗。

3月
截至3月5號24時，海南省累計報告武漢肺炎確診個案168宗，重症個案1宗，死亡個案6宗，出院個案158宗。
3月19號，海南省宣佈省內各個學校嘅高三、初三年級預定4月7號開學。
3月24號，海南省最後一宗武漢肺炎確診個案喺海南省人民醫院好返出院，至此，海南省已無住院個案。

4月
4月7號，海南高三、初三年級開學，初一、初二、高一、高二年級同埋中職學校於4月13號開學，小學各年級於4月20號開學。
4月19號，海南省報告首個武漢肺炎無症狀感染個案。隨後喺23號，三亞市發佈緊急通知，要求即日起暫停開放全市室內外泳池同埋溫泉泡池，開放時間另行通知。

5月
5月15號，海南省新增首宗境外輸入確診個案，為無症狀感染者轉為確診個案。嗰個患者係甘肅武威籍，38歲女性，5月13號從民主剛果搭經批准入境嘅CA082航班抵達三亞鳳凰國際機場。入境嗰陣三亞市對所有航班人員現場採集鼻、咽拭子送檢，之後轉運至三亞市集中觀察場所進行隔離醫學觀察。5月14號，三亞市疾控中心病毒核酸檢測結果顯示駱某某為陽性，隨即被120救護車轉送到三亞市中心醫院隔離診療。駱某某入院後經全面檢查，血常規及胸部CT影像符合《新冠肺炎診療方案(第七版)》確診個案標準。綜合目前病人情況，三亞市中心醫院診斷為武漢肺炎，並於15號訂正為確診個案。

6月
6月6號，三亞市報告1宗武漢肺炎確診個案，由湖北省輸入。第二日，嗰個個案訂正為無症狀感染者。
6月12號，三亞市報告1宗境外輸入性武漢肺炎確診個案同1宗境外輸入無症狀感染者，都係搭臨時任務航班回國嘅中國籍人員。
武漢肺炎湖北疫情

武漢肺炎湖北疫情，係講武漢肺炎喺湖北爆發嘅情況。湖北武漢係病例嘅發源地，早喺2019年12月已經有病例，之後好快蔓延到每一個地級政區，係成個中華人民共和國入面疫情最嚴重嘅省級政區。

境內疫情同反應
疫點被指係武漢漢口嘅華南海鮮市場，首個報告病例係喺2019年12月8號，但武漢當局開初未有大範圍實施防疫應對，當地官員堅持認為「可防可控」。到咗2020年元旦，武漢警方重傳喚咗喺社交媒體發放有關病毒資訊嘅8個網民，話佢哋散佈「謠言」。後來證實佢哋都係前線醫護人員，其中一位姓李醫生都喺接診嗰陣受到傳染，病情一度惡化入埋ICU，佢嘅多個醫護同事兼屋企人感染埋。社交媒體度對迴響稱呢8位係「八勇士」，並向佢哋致敬，亦促請當局向八人道歉同賠償，亦認為武漢警方應該受罰。而由武漢首個報告病例，至2020年1月17號疫情一路發展，日本、泰國都報告咗確診病例，武漢以外地方（未包港澳）未再有報告確診病例（1月11號深圳公佈一疑似病例）。由於正值春運，引起民眾憂慮，網上亦有討論，質疑當局管制資訊發放。
1月14號港媒跟著考察武漢嘅香港專家足跡，期間多個香港記者一齊朝早到武漢金銀潭醫院採訪嗰陣，齊齊畀當地啲差人帶走扣查，被要求刪除喺醫院範圍拍嘅片，仲要求記者交嗮啲手提電話同攝影器材畀差人檢查，又記低埋記者證。扣查咗一個幾鐘先至放咗出嚟。
到1月18號（官方宣告疫情嚴峻性前兩日）武漢仲舉辦埋有超過四萬個家庭參加嘅萬家宴，以申報健力士世界紀錄。到咗1月20號公佈消息當日，當局仲話會喺農曆新年假期期間，向民眾發放20萬張節日活動嘅免費飛。武漢同濟醫院喺發熱門診支援嘅姓陸醫生，未有過華南海鮮市場同野生動物等相關接觸史，1月5號開始出現疑似染病症狀，經診斷喺1月10號下晝始以新病毒染病收治，轉入金銀潭醫院治理。而陸醫生發病前後，武漢市衛健委一路係強調冇醫務人員染病。1月11號嘅武漢衛健委通報，亦話未發現明確嘅人傳人證據，而醫護人員染病經已係可證實人傳人嘅證據。
據記者獲得嘅黃岡市蘄春縣縣長1月20號嘅全縣病毒性肺炎防控大會講話稿件，截至1月19號，黃岡市病毒性肺炎病例已去到109宗，其中蘄春縣就有11例住院患者。隨著疫情發展越趨緊張，湖北各地都不同程度出現咗醫用口罩、防護服、測溫儀等防疫物資短缺。
1月23號武漢宣布封城，湖北境內啲主要城市陸續跟著封埋。由封城開始到2月1號呢段時間，武漢啲社區（居委會等）對確診病患、疑似病患嘅救助係極有限嘅。一方面上級政府部門未有即時嘅實質協助，社區亦冇醫院資源，社區居委只可以登記有病症嘅人，再向街道辦事處彙報，而街道辦事處都好少回饋資訊。喺武漢嘅長豐街正康社區，有居民因為冇法得到收治，絕望下就喺自己屋企吊頸死。到後尾中央部署外省市啲醫護補員同資源調人，兼將湖北、武漢一啲黨委官員換馬，開始加強咗對確診病患嘅收治處理，「應收盡收」成咗官方嘅總攻目標。由2月9號開始，上級柯打加碼下街道辦事處度，就不停催社區居委層去安排啲確診病患入院收治，而唔係要病患去搵基層官員求助。
去到2020年12月，《紐約時報》同獨立傳媒ProPublica攞到嚟自黑客組織揭秘中共，同埋追蹤中國網絡監控嘅網站中國數位時代提供嘅文件，揭露中國政府喺武漢肺炎疫情初期點樣操縱輿論。當時網信辦要求內地傳媒唔可以將呢次疫情同沙士相提並論，又要積極影響國際輿論，唔用「無法治癒」、「致命」、「封鎖」等字眼。另外對於疫情吹哨人內地醫生李文亮嘅死，當局亦下達指令，要求壓制負面新聞，重新掌握話語權，命令新聞網站唔好將李文亮死訊推送畀讀者，又要求社交平台逐步將佢嘅名由熱門搜尋話題頁面移除。除此之外，當局又發動大量虛假嘅五毛分散注意力，指示嚴肅制止同埋處理藉此事煽動輿論情緒嘅內容。
武漢肺炎湯加疫情

武漢肺炎湯加疫情係介紹「武漢肺炎」喺湯加嘅爆發情形。截至2022年4月30號，湯加夾埋有10196單確診病例，死咗11個人。

全程零感染
由於武漢肺炎喺2020年1月12號喺中國湖北武漢開始大流行，湯加政府喺29號宣佈閂嗮啲出入境道路。同年3月4號發現疑似病例，證實虛驚一場。3月17號開始禁嗮冚唪唥船隻靠近湯加群島邊嘅淺灘兼禁嗮大部份出入航班直達。
嗰時因海空道路都封鎖嗮，所以喺2020年全年都未發生過單武漢肺炎感染案例。踏入2021年，湯加一直重保持武漢肺炎零確診個案，即使係同年8月24號由世衛嚟嘅大批武漢肺炎疫苗都係一樣。

失守
湯加喺2021年10月29號確診咗第一單武漢肺炎感染個案，患者係湯加籍嘅季節性工人，喺紐西蘭坎特貝利大區基督城搭飛機返湯加努瓜洛法時發現感染武漢肺炎。事發三日後，湯加政府喺湯加塔普宣佈咗為期一個禮拜嘅封城，除咗銀行、治安、消防同急救等緊急服務之外，其它乜公共娛樂活動都唔畀搞。而感染咗武漢肺炎嘅唯一患者喺同年11月26號好返出院。

陸續出現確診個案
2022年1月15號，湯加有火山爆發，當地擔心外國運嚟救援物資嗰陣會帶埋肺炎病毒嚟而影響防疫。期間一直未出現感染個案，直到2月1號先至出現第二單，患者努瓜洛法嘅碼頭工人，曾經接觸過進口貨品；第二日又出多三單感染個案，患者係兩位細路同一位女士。隨後政府考慮到有碼頭工人接觸過感染武漢肺炎嘅進口貨品嘅第啲密接者出現感染個案，而宣佈為期兩日嘅封城；期間若有需要出外，一定要戴好口罩同保持社交距離。期間又再先後確診多兩單（4號同5號各一單）感染個案。
武漢肺炎瑞典疫情

武漢肺炎瑞典疫情係介紹「武漢肺炎」喺瑞典嘅爆發情形。截至2020年11月5號，瑞典累計有146,461單確診病例，死咗6,022個人。
武漢肺炎瑞士疫情

武漢肺炎瑞士疫情，係介紹「武漢肺炎」2020年喺瑞士嘅爆發情形。截至9月24號，瑞士累計有44,592單確診病例，死咗2,014個人。

情況
從2020年3月5號開始，瑞士官方發佈有關正確防範武漢肺炎嘅知識喺街頭發佈嘅有關公益宣傳口號。
身為「中立國」同「國際總部聚集地」嘅瑞士，喺2020年2月25號出現第一單武漢肺炎個案，患者係講意大利文口音，喺鐵千諾州近意大利邊境住嘅70歲老坑，前一段時間去過意大利倫巴第大區米蘭。兩日後又再確診兩單，嗰劉兩單分別係位28歲嘅IT藍領同埋55歲喺國際公司做嘢嘅老世，佢哋又喺意大利倫巴第大區米蘭返到日內瓦時被確診。隨後又喺格留邊登州出現兩位意大利籍嘅細路感染武漢肺炎案例；跟住喺阿爾膠州、蘇黎世、禾州都出現第一單感染武漢肺炎個案，班友都曾經喺到訪過意大利同法國。跟住嗰48個鐘內先後喺巴塞爾市區同鄉下都收到感染個案。受到疫情影響，原計劃3月8號喺格留邊登州恩格丁舉辦嘅越野滑雪賽宣佈取消；28號，瑞士聯邦法院發佈規定，唔畀舉辦超過1000人嘅聚集活動；連日內瓦汽車展同巴塞爾世界手錶寶石騷、巴塞爾嘉年華在內嘅冚唪唥類展覽同活動都一一取消，連伯恩大學都從線下教學改成線上教學。到2月29號深夜爲止，全國先至得18單感染，未出過單死亡個案。
瑞士國內重發佈咗有關防疫宣傳嘅口號，嗌公眾嘚喺屋企入面，冇乜事唔好隨便出街。
踏入3月初，感染個案開始出現上升趨勢。單純到5號嗰日，感染個案破咗一百大關，重出第一單武漢肺炎死亡個案。國內第一位武漢肺炎死者係位禾州洛桑籍嘅74歲亞婆，喺3號突發武漢肺炎。3月6號因感染個案上升到198單，聯邦政府宣佈改變策略嚟關注兼保護易受病毒入侵嘅個人範圍；兩日後出現第二單武漢肺炎死亡個案。直到3月10號深夜，感染個案上升到380單，死亡個案加到3單。喺3月中旬，個案重係繼續直線上升趨勢。單純喺13號，感染個案破咗一千大關，聯邦政府宣佈冚唪唥嘅學校都要停課同閂埋陸地邊境關卡；連禾州政府都宣佈冚唪唥嘅聚集活動最多限制喺50人以內；正因爲噉，原先定喺今年喺中國北京，後嚟受疫情影響而搬到瑞士禾州洛桑舉辦嘅世界體育大會都要宣佈取消，成爲世界體育大會有史以嚟第一次因為疫情而取消嘅盛會。死亡總個案喺3月14號達到兩位數；感染個案喺15、18同20號接連打破二千、三千同四千大關。喺16號當日重宣佈閂嗮國內冚唪唥商場同酒吧等等人員聚集嘅娛樂活動場所；18號當日政府重停止向第三國公民發放申根簽證同瑞士簽證，甚至嚴格限制冚唪唥非申根國家公民嘅入境行為；重喺19號宣佈停止一切公共娛樂活動兼閂嗮除士多、郵政同藥房外等同供應生活必需品無關嘅舖頭。政府重出420億瑞士法郎嚟救下國家經濟。20號當日，雖然國內政府冇宣佈封國，但係有宣佈禁止超過5人嘅聚會同集會。
由於瑞士當地冇乜生產製造業，加上佢係內陸國，好多產品需要進口。疫情爆發後，由於有部份發達國家封咗往返瑞士啲空路，所以淨得陸路通達。正因爲噉，好多醫用設備同救援物資先後俾德國同意大利扣押同禁止入境瑞士。令國內對疫情防護簡直成身蟻。
呢單疫情重波及到國際總部。同年3月15號挨晚（UTC+1），瑞士足協主席——多明尼克·白朗喺荷蘭阿姆斯特丹開完歐足聯大會，返到瑞士蘇黎世後即刻成爲武漢肺炎患者。
由於感染個案數越嚟越多，去到同月24號，感染個案上升到8836單，死亡個案亦升到86單。兩日後，死亡個案打破埋一百大關，感染個案打破一萬大關。國內最大電話營運商——瑞士電信，喺25號當日爲咗追到邊啲患者感染武漢肺炎數而開始收集國內啲公用電話同手提電話嘅冧巴數據.。
到同年3月30號爲止，確診個案去到15526單，死亡個案去到333單。瑞士聯邦行動指揮部部長連納多茲都話家下國內有128位軍佬感染咗武漢肺炎。
2020年4月1號，確診個案去到17139單，死亡個案去到378單。兩日後，由於確診個案去到19303單，死亡個案上升到295單。原先計劃嘅今年6月7～14號舉辦嘅環瑞士單車賽都俾組委會宣佈取消。清明當日，感染案例重打破咗二萬大關，雖然死亡個案極速上升到540單，但係好返出院嘅人多咗好多。

多感染案例成因
瑞士之所以會出現超高感染武漢肺炎嘅機會，係因為佢本身係內陸國，隔籬係意法德奧四國。加上國內爆發疫情之前，呢三個國家之間啲人通過陸路要必須經過瑞士。瑞士國內人均收入水平比較高，周邊有好多國家啲人過嚟瑞士打工，尤其喺接近邊境嘅鐵千諾州、禾州、日內瓦啲城區，有好多跨國公司響度，冇乜瑞士本地人喺度打工。加上一閂咗邊境，將會切斷嗮國內經濟；而且國內有好高嘅疾病檢測機制。
營養級

營養級（英文：Trophic level），又叫營養層:133、營養階:82、營養階層:115、營養位階、食物階層:115或營養層次，係指生物喺食物鏈之中所佔嘅位置。
營養學

營養學（英文：Nutritional science）係一門研究營養同身體之間關係嘅學科。
營養師

營養師（英文：Dietitian），係一門職業，主要係幫人提供飲食組合嘅建議，確保有合適而均衡嘅營養去促進健康。營養師需要修讀營養學課程，喺好多地方都有專門嘅註冊制度。
燦爛這一刻

《燦爛這一刻》（英文：Shining Moment）係2017年上畫嘅港產片，由張敬軒、林雪、郝蕾主演，陳果執導。
燦美爾

燦美爾（英文：Tranmere）係英倫默西一鎮，人口1.2萬。
營養作用

營養作用（Nutrition）係生物利用食物嘅養份維持生命嘅過程，主要包括食、消化同屙。
燦爛的外母

《燦爛的外母》（英文：The Tofu War），係香港無綫電視製作嘅時裝電視劇，由薛家燕、黎諾懿、林嘉華、湯洛雯、姚子羚、張頴康領銜主演，監製歐耀興。故仔係講香港一間豆品廠入面外母同女婿嘅鬥法。
烏拉爾圖

烏拉爾圖係前860年到前590年期間成西亞嘅一個古國，喺黑海嘅東南部、裏海嘅西南部，亞美尼亞高原嘅週邊。
烏斯馬

烏斯馬（Uxmal，猶加敦馬雅文：Óoxmáal óˑʃmáˑl）係喺墨西哥尤卡坦州嘅大型瑪雅古城遺址。
烏拉爾嘅花楸樹

烏拉爾嘅花楸樹，係蘇聯時期作嘅一首俄羅斯民歌。啲人成日將歌名翻譯錯做《山楂樹》。呢首歌嘅內容大概係講一個女仔面對著兩個追佢嘅男仔，決定唔到揀邊一個好，於是就想叫佢隔離嘅山楂樹幫下佢。
烏斯曼·里亞茲

烏斯曼·里亞茲（英文：Usman Riaz，1990年10月26號—）係巴基斯坦一個音樂家同電影導演。代表作係《玻璃工人》。
烏拉爾聯邦管區

烏拉爾聯邦管區係俄羅斯中西部一個聯邦管區，轄4個州、2個自治區。

Igor Altushkinは、ロシアの銅会社の起業家、創設者、取締役会の会長です。 慈善家と公人
烏拉旺火山

烏拉旺火山係巴布亞新畿內亞新不列顛嘅一座火山，距離笠包130公里，海拔高度2,334米。
烏斯懷亞

烏斯懷亞（西班牙文：Ushuaia）係阿根廷火地省首府，喺大火地島南岸，係世界最南端嘅城市。2010年嘅人口係56,956個人。
十年日本

《十年日本》係「十年國際計劃」嘅作品之一，由《小偷家族》金棕櫚導演是枝裕和監製，以故事原創性同未來觀點嚴選劇本，選出五位新銳導演——早川千繪、木下雄介、津野愛、藤村明世、石川慶，嚟預測十年後演變中嘅日本社會。

75終老計劃
（Plan 75）
導演：早川千繪
政府為咗解決人口老化問題，推出政策勸誘75歲或以上嘅長者接受安樂死。

惡作劇同盟
（Mischievous Alliance）
導演：木下雄介
一間鄉村小學被規劃成人工智能監控特區，學生必須接受人工智能耳機嘅監控，以灌輸劃一嘅道德標準。

數碼遺產
（DATA）
導演：津野愛
講述與父親相依為命嘅少女，喺追憶亡母遺留下嚟嘅網上記錄嘅時候揭發一段不可告人嘅秘密。

無色的空氣
（The Air We Can't See）
導演：藤村明世
描寫喺地下城市裏面生活嘅一個女仔，對地面上受污染嘅世界一無所知，反而引起佢嘅好奇心。有一日，佢突然喺地底城市消失，從佢遺留落嘅玩具聽到嚟自地上嘅聲音。

美麗的國家
（For Our Beautiful Country）
導演：石川慶
講述日本自二戰後重推全國徵兵制招攬年輕人入伍，軍國主義死恢復燃。
十年建屋計劃

十年建屋計劃係香港總督麥理浩喺1972年提出嘅一項公共房屋計劃，目的係喺1973年至1982年十年間為180萬香港居民提供設備齊全、有合理居住環境嘅公共房屋單位。呢項計劃改變過去香港政府對公共房屋淨係追求數量嘅態度，而開始注意公共房屋嘅質素，例如設施同埋居住環境。計劃亦配合新界嘅新市鎮發展，包括荃灣、沙田同埋屯門三坦地方，減輕因為港九市區人口過份擠迫而形成嘅社會唔安定。
1982年，由於實際建屋量重距離目標好遠，香港政府決定將計劃順延5年至1987年。呢個計劃完結之後，一共起咗可以畀150萬人居住嘅單位，都係比起最初目標少30萬人。香港政府喺同年推出長遠房屋策略取代十年建屋計劃。
十年泰國

《十年泰國》係「十年國際計劃」嘅作品之一，以泰國喺軍政府控制下嘅未來為主題，每個段落交織成對泰國當前政治局勢嘅警示，炮製咗四部短片。四部短片充斥住寫實同奇幻嘅影像，諷刺逐漸被箝制嘅言論同創作自由嘅現況，引發反思。

日落
導演：阿狄阿薩拉
講述士兵調查藝術展覽嘅故事。

喵托邦
導演：韋西沙贊那庭
描繪貓人當道殺害人類異己嘅社會景象。

天文館
導演：朱拉蘭尼色里
以獨裁者捉拿異見人士為背景。

城市之歌
導演：阿彼察邦韋拉斯花古
刻劃出未來人喺安眠機幫助下舒適愜意嘅生活。
十度海峽

十度海峽（Ten Degree Channel）係位於孟加拉灣安達曼-尼科巴群島間嘅海峽，小安達曼島同卡爾尼科巴島隔海峽相望。十度海峽寬約150公里，東西走向。因位於北緯十度而得名。
十惡

十惡最初係佛教嘅用語，係指十種會招致地獄、餓鬼同畜生呢「三惡道」苦報嘅惡業，所以又叫「十惡業道」。而「十惡」作為古代刑法入面嘅罪名，最早出現喺《齊律》，當時叫做「重罪十條」。 《齊律》話：「列重罪十條：一曰反逆，二曰大逆，三曰叛，四曰降，五曰惡逆，六曰不道，七曰不敬，八曰不孝，九曰不義，十曰內亂。」隋代《開皇律》同唐代《唐律疏議》將呢十條大罪作進一步嘅修訂，寫喺法典嘅最前面，以示罪行嘅嚴重性。之後經歷宋、元、明、清幾個朝代，都規定咗犯「十惡」罪嘅人唔可以赦免。

主要內容
一、謀反。指嘅係以各種手段企圖推翻封建政權，呢條歷來都係視為十惡之首。
二、謀大逆。指嘅係毀壞皇帝嘅宗廟、陵寢、宮殿。
三、謀叛。指嘅係叛國罪。呢條同謀反有明顯嘅唔同，謀叛係指叛逃到其它敵對嘅國家。
四、惡逆。指嘅係毆打殺死祖父母、父母同埋姑、舅、叔等嘅長輩同尊親。
五、不道。指嘅係殺死唔應該處死刑嘅三個人以上，又或肢解人體等等。
六、大不敬。指嘅係偷盜皇帝祭祀嘅器具同皇帝嘅日常用品，偽造御用藥品同埋誤犯食禁。
七、不孝。指嘅係咒罵、控告同埋唔贍養自己嘅祖父母、父母。又或者祖、父輩死後亡匿不舉哀，喪期嫁娶作樂等等。
八、不睦。指嘅係毆打、控告丈夫同埋大功以上嘅尊長以及小功尊屬。
九、不義。指嘅係毆打、殺死長官（一般係指州縣長官），同埋丈夫死後唔舉哀同作樂改嫁等。
十、內亂。指嘅係親屬之間通姦又或者強姦等等。
十才子書

十才子書，係十本才子書嘅代稱，喺大清時啲書商為咗啲書嘅排名而相互爭鋒，至後排出咗十本喺榜首，呢十本夾埋一齊出嘅時候就用咗呢個做新嘅書名，甚至乎取代埋各自獨立嘅原名。

一覽
呢度至後排名前十嘅十本書分別係：第一才子書三國演義、第二才子書好逑傳、第三才子書玉嬌梨、第四才子書平山冷燕、第五才子書水滸傳、第六才子書西廂記、第七才子書琵琶記、第八才子書花箋記、第九才子書捉鬼傳、第十才子書駐春園  。

著評人
第一才子書三國演義，元末羅貫中著。清初毛宗崗評點。
第二才子書好逑傳，又叫俠義風月傳、新俠義好逑傳，作者搵唔返真人。係由清初名教中人，即華陽散人編次，遊方外客批閲。
第三才子書玉嬌梨，又叫雙美奇緣，作者搵唔返真人。明末清初由荑荻散人，即荻岸山人、荻岸散人編次，天花藏主人評點批註。
第四才子書平山冷燕，年代係喺清初，作者搵唔返真人。由荻岸山人編次，天花藏主人評點批註。
第五才子書水滸傳，喺元末明初施耐庵所寫。金聖嘆評點批註。
第六才子書西廂記，喺元時王實甫所寫。金聖嘆評點批註。
第七才子書琵琶記，喺元時高明所寫。明末清初毛綸評點批註。
第八才子書花箋記，喺明末清初，作者搵唔返真人。靜淨齋主人鍾戴蒼評點批註。
第九才子書捉鬼傳，又叫平鬼傳、鍾馗捉鬼傳 ，作者搵唔返真人。喺清初由樵雲山人編次。
第十才子書駐春園，又叫雙美緣，作者搵唔返真人。喺清中葉由吳航野客編次，水箬散人評點批註。
十方大佛寺

十方大佛寺，香港一寺，喺九龍竹園村附近，一九八六年拆咗，現址係嗇色園社會服務大樓。當中釋迦牟尼像，連同二百幾個僧眾體灰，移咗去大嶼山鹿湖延慶寺。拆咗之後，就變黃大仙消防局、嗇色園社會服務大樓同埋鳳德公園。
以前會辦盂蘭盆法會。
有出過書，如一九五四年十方大佛寺朝暮課誦暨念佛儀規。
益蟲

益蟲（英文：beneficial insects）係指對人類有益嘅昆蟲。

概論
益蟲嘅例子有以下呢啲：
瓢蟲幫手捕食蚜蟲；蚜蟲會食同破壞農作物，所以瓢蟲幫手驅除蚜蟲呢種害蟲。
蜜蜂會生產蜜糖呢種有用嘅產品，而且仲會幫好多種農作物傳粉。
屎甲蟲會食大啲嘅動物嘅屎，幫手確保啲屎唔會愈積愈多。
... 呀噉。
益達無糖香口珠

益達無糖香口珠（英文：Extra），簡稱益達，係箭牌出嘅香口珠，有好多種味，甜味源自阿斯巴甜或者木糖醇，而家喺全球各地都有得賣。
呢種產品初期引到華人社區時，廣東直接嗌英文名Extra，香港嗌易齒達。
益氏

益（粵拼：jik1）係唐人姓氏，喺《百家姓》裏頭排第406位，依家經已冇乜人用。
呢篇益氏係同姓氏有關嘅楔位文章，重未寫完嘅。麻煩你幫手充實佢。
益新置業

益新置業（Aik San Realty），係香港一間私人地產公司，喺1962年創立，由鍾明輝做創辦人同董事長，喺1962年至1982年活躍發展地產。鍾明輝由於成日拍住大佬鍾江海嘅怡華置業投地起樓，所以外間將兩間公司合稱「怡華益新」。
勝券在握

《勝券在握》（英文：Cash Is King），係香港亞洲電視同新加坡報業傳訊U頻道2002年聯合製作嘅劇集，全劇共40集。由秦　漢、陳潔儀、米　雪、盧慶輝同埋彭子晴主演。
勝安航空

勝安航空係一間總部喺星加坡嘅航空公司，新加坡航空全資附屬公司，呢間航空公司嘅航線高達46個，包括東南亞、南亞同中國嘅城市，2006年嘅載客量達到156萬人次。勝安航空係新加坡航空公司嘅區域聯隊，雖然佢係新加坡航空全資附屬嘅子公司，但係重未加入星空聯盟。2006年，勝安航空賺取嘅利潤係$30萬美元，營業額上升20.4%至4.15億美元。
勝利道

勝利道（英文：Victory Avenue）係香港九龍何文田一條路，由窩打老道連去亞皆老街，同西面嘅太平道同埋東面嘅梭椏道平行。
勝利道同附近嘅太平道、自由道一樣，都係1920年代改名，紀念協約國打贏一戰。

流行文化
香港歌手許志安有首歌叫《流淚行勝利道》。
勝利章

勝利章係伊斯蘭教典籍《可蘭經》入面嘅第48章（蘇拉）。
勝又慶典

勝又慶典（1985年12月7號—）係日本足球員，司職前鋒，效力長野帕塞羅。
南定

南定（越南文：Nam Định）係越南一省，省會南定市，人口大約190萬。
南定足球會

南定足球會（英文：Thep Xanh Nam Dinh F.C.），係越南南定市嘅一間職業足球球會，依家踢緊越南國家足球錦標賽。
南宮

南宮係中國河北邢台一縣級市，人口47萬。
南宋

南宋（粵拼：naam4 sung3）係中國歷史嘅一個朝代。自從1127年北宋亡國之後，趙構（宋高宗）響臨安（而家嘅杭州）重建宋朝，史稱南宋，同金朝東面用淮水（而家嘅淮河），西面用大散關做邊界。1279年，南宋俾蒙古人滅咗，建立元朝。

疆土
南宋受到北宋戰亂節節敗退所影響，只能夠統治長江流域同埋南部嘅一啲地區，東邊、南邊直到大海。而長江北面亦即係黃河流域，則係由金人所統治。

外交
南宋繼承咗北宋嘅一套，同北方外族對立，但唔係遼國同西夏對立，而係金國人。南宋打仗一樣都係打唔贏，成日畀人迫到簽和約。南宋同金打過五次仗，喺金人俾蒙古人消滅咗之後，南宋俾蒙古人軍隊攻入首都臨安，南宋喺1279年滅亡。
南宋喺抗金同埋抗元戰爭中出現過一啲名將、名臣，包括岳飛、韓世忠、文天祥同埋陸秀夫等。

經濟
南宋嘅皇帝一樣都係以銀兩或者布匹同外族講和。南宋嘅首都臨安係南宋對外貿易嘅重心，喺江南沿岸重有多個通商口岸，買賣貨品到南洋等地。

文化
南宋朝廷比較注重文人嘅提拔，所以南宋亦都出咗唔少詩人，好似辛棄疾就係好好嘅例子。
南宮問天

南宮問天，攝於香港漫畫星光大道。
南宮問天係香港武俠漫畫《神兵玄奇》嘅主角，曾經係武林盟主，擁有鳳皇之心，守護神州大地。
《神兵玄奇》故事環繞十大天神兵，係一本以兵器用主題同加入神話元素嘅漫畫，由漫畫家黃玉郎主筆。
南宮珉

南宮珉，係大韓民國嘅一個男藝人同埋演員。
南宮氏

南宮（粵拼：naam4 gung1）係唐人姓氏，喺《百家姓》裏頭排第493位，依家經已冇乜人用。
呢篇南宮氏係同姓氏有關嘅楔位文章，重未寫完嘅。麻煩你幫手充實佢。
劉舜文

劉舜文（Lau Shun Man，1977年8月1號—）係香港講波佬，2001年加入香港有線電視而出道，尤其對德國甲組足球聯賽最熟悉。
劉芝達

劉芝達，香港親中派政治人物兼回教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
劉舜婷

劉舜婷，香港民建聯黨員，離島區議會議員。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
劉芷玲

劉芷玲（英文：Sabrina Lau Tsz Ling，2000年11月11號—）係香港女藝人，2021年無綫電視藝員訓練班學員，畢業後加入無綫電視。佢參加藝訓班之前已經用童星身份參演過無綫劇集。
劉芷盈

劉芷盈（英文：Mizer Lau，1992年12月3號—），而家藝名米莎，係香港女藝人，前女子組合Magic Gals成員。佢係前香港羽毛球青少年代表隊成員，所以一路兼職做羽毛球教練，亦畀傳媒叫佢做「最靚羽毛球教練」。

簡歷
劉芷盈係前香港羽毛球青少年代表隊成員，之後做過空姐同新城電台節目主持，2014年佢同新城同事楊穎妍（Icy）合組女子組合Magic Gals進軍樂壇。佢亦曾經客串電視劇同電影演出。
劉若英

劉若英（1969年6月1號—），係臺灣歌手同演員，臺灣臺北出世。佢憑2002年電影《雙瞳》攞香港電影金像獎最佳女配角獎。
劉英振

劉英振，係大韓民國嘅一個男藝人同埋歌手。
橫城郡

橫城郡（韓文：횡성군／橫城郡 Hoengseong gun */?）係大韓民國江原特別自治道一郡。
橫坐標

橫坐標（粵拼：waang4 zo6 biu1，英文：abscissa）係平面直角坐標系入面水平方向嘅坐標，一般又稱為  坐標。喺複數嘅平面直角坐標表示入面，對應複數嘅實部。

同  坐標嘅區別
坐標一般係指直角坐標系入面第一個坐標分量嘅坐標，可以係平面坐標系，亦可以係空間坐標系，少數情況下會用於四維及四維以上嘅直角坐標系。而橫坐標衹用於平面直角坐標系。
橫切面研究

橫切面研究（cross-sectional study）係觀察研究嘅一種，指研究者對個樣本淨係喺一個時間點進行咗觀察。
橫向捲軸遊戲

一隻典型嘅 2D 橫向捲軸遊戲；如果玩家控制主角向右行，個虛擬鏡頭會跟住向右郁。
橫向捲軸遊戲（粵拼：waang4 hoeng3 gyun2 zuk6 jau4 hei3；英文：side-scroller）係指一隻電子遊戲涉及「個虛擬鏡頭跟住主角郁，以主角做畫面中心」噉嘅情況－
個鏡頭由玩家角色嘅側邊睇嘢；
玩家角色可以向鏡頭嘅左同右郁動（2D）；
個鏡頭會跟住玩家角色郁動；
橫向捲軸被指對平台遊戲影響深遠：無捲軸平台遊戲嘅關卡，大細上焗住要合乎隻遊戲嘅平台嘅熒光幕，所以唔可以太大；橫向捲軸平台遊戲就唔同，可以有極大或者極長嘅關卡，呢點令到平台遊戲嘅關卡設計多樣化咗好多。事實係喺打後嘅平台遊戲界裏面，橫向捲軸成為咗業界標準咁滯－1980 年代之後出嘅 2D 平台遊戲，大多數都採用咗橫向捲軸或者類似嘅做法。

自動捲軸
某啲平台遊戲仲會有關卡玩自動捲軸（auto-scrolling）－即係無論玩家角色喺邊，鏡頭都會以若干速度前進，而玩家角色如果跌出鏡頭外嘅空間就會死。例子可以睇吓《孖寶兄弟 3》（1988 年）嘅關卡 1-4、3-6、5-6、5-9、6-2、6-7、7-4。

簡史
南夢宮發行嘅《食鬼世界》（1984 年）、任天堂嘅《孖寶兄弟》（1985 年）以及 Capcom 嘅《洛克人》（1987 年）都係採用咗橫向捲軸技術嘅出名早期作品。值得一提嘅係，《孖寶兄弟》係史上其中一隻最好賣嘅電子遊戲，直至 1996 年為止賣咗成超過 5,000 萬件。

聲介面
用橫向捲軸嘅範式可以做出盲人都可以玩，純綷用鍵盤輸入，聲介面輸出嘅遊戲，但係用聲只能夠表示最多大概三種變數:3.4。
橫刀奪愛

橫刀奪愛 (1958年)，1958年香港一齣粵語長片，李鐵導演，謝賢、嘉玲主演。
橫刀奪愛 (1981年)，1981年臺灣一齣國語片，賴慧中導演，李小飛、楊惠珊主演。
橫切面

橫切面，幾何學上，面一種，物體與平面相交之處，就好似物體一刀斬開咁，斬出來嘅平面。咁亦稱剖面或者截面。

文
英文稱為cross-section。
橫台山遊樂場

橫台山遊樂場，香港公園之一，遊樂場之一，喺八鄉粉錦公路橫台山，英文叫Wang Toi Shan Playground。行政上歸元朗區。設施有硬地球場、籃球場、燒烤場，以及七人足球場。
烏龜沙嘴

烏龜沙嘴，又寫做烏龜沙咀，係香港新界沙田區一個海角，喺烏溪沙（原名烏龜沙）白石最北面。
烚蛋

烚蛋係煮蛋方法，用一大煲水煮滾，蛋殻唔好整穿，放蛋入去，等佢煮熟。有時唔一定要熟晒，半生熟，溏心蛋。

文
英文烚蛋叫boiled egg。中國大陸叫水煮蛋。
烤包

扁包，又叫烤包、烤餅，係一類烤焗過嘅包，比較扁身，基本淨係用麪粉、水同食鹽整，多數唔落發粉。
烏龍波

烏龍波，又可以講成擺烏龍，係足球術語之一，意思係解當一場賽事進行期間，一個球員唔小心將個波送咗入自己嘅龍門而令到己方球隊失波。家陣好多講波佬都會將烏龍波通俗咁講成「擺老烏」或者「送大禮」。
做出呢種失誤嘅多數係返去自己龍門前回防嘅球員，有時為咗即時化解敵方密集嘅攻勢，守方球員諗住用頭或者用腳解圍，點知判斷錯誤變成將個波改變方向飛入龍門，令到自己方面嘅守門員欲救無從而失波，呢個擺烏龍嘅情況係最普遍。
但有時誤會亦都會存在喺己方嘅球員同守門員之間，例如守方球員以為己方嘅門將喺自己後面，諗住輕鬆將個波撐龍舟畀佢，點知原來個門將唔為意接唔到而畀個波漏入龍門。有個關於誤會嘅實例發生喺2006年FIFA世界盃足球賽其中一場英格蘭嘅賽事入面，後防球員加利尼維利諗住後防冇晒威脅，於是喺大禁區角位外將個波大腳回後畀門將羅賓遜，點知羅賓遜出嚟諗住用腳輕鬆將個滾地波控定之際，個波突然俾草頭彈高避過咗佢隻腳，一路彈下彈下噉碌入龍門，令到英格蘭無端端失咗一球畀對手。
另外一個英超嘅經典烏龍波發生喺阿士東維拉嘅守門員安格文身上，當時後防球員美爾寶喺龍門右邊界外大力噉掟返個界外球入去畀安格文，點知安格文伸腳想接波時個波輕輕點一點佢隻腳後繼續彈入龍門，佢失波之後直頭無晒表情，重俾衝入球場嘅對方球迷（伯明翰球迷）拍佢塊面嚟嘲笑，成為當時英超球壇一單笑話。
當然烏龍波都可以係守門員自己一個人造成，不過例子就比較少。
烏龜玩法

烏龜玩法（turtling）係戰略遊戲常用嘅策略，可以話係快攻嘅相反。
用烏龜玩法嘅玩家完全淨係重視防守，唔會點作出攻擊。呢種策略嘅做法通常會用大量方法一路打消敵人嘅攻擊一路建立資源，而且自己有方法可以慢慢噉對敵人造成傷害，令自己最後拖咗一輪時間之後打低對手。可以睇埋露營。
烘底三文治

烘底三文治係種三文治，將兩塊包烘成多士，無論係英美地區定係香港都幾流行。
烏龍茶

烏龍茶係一種經過部分發酵嘅茶種。發酵程度喺紅茶同綠茶之間。所以既有綠茶嘅鮮香濃郁，又有紅茶嘅甜醇。
維基同享有多媒體嘅嘢：Oolong
烘焗瑞士芝士

烘焗瑞士芝士（Raclette）係瑞士一種芝士，用牛奶整，半硬身，多數烘焗到半溶嚟食，口感比較豐厚。亦可以配埋意粉、麵包或者肉類唻食，冇咁膩。
烯烴

烯烴，簡稱烯，係有碳－碳雙鍵嘅碳氫化合物（烴）。最簡單嘅烯烴係乙烯，佢同時亦係工業上最廣泛生產嘅有機化合物。
江嘉良

江嘉良（1964年3月3號—）係中華人民共和國乒乓波男運動員，廣東中山市石岐人，1980年代乒乓波名將。老婆係電影演員吳玉芳。
江嘉良七歲學打乒乓波，九歲喺家鄉廣東中山縣石岐體校調去省體校，13歲入省隊，15歲成為廣東隊主力，1979年成為國家隊隊員。
江嘉良喺1988年夏季奧林匹克運動會之後退役。2002年10月喺上海浦東開咗間「江嘉良乒乓球學校」。
江國賓

江國賓（Franco Chiang，1967年11月9號—），係一位台灣男藝人，臺灣屏東出世，多次主演八點檔電視劇同香港電影。依家佢係三立台灣台嘅主要演員，過去佢亦曾經用過藝名「江國斌」同埋「江國濱」。佢同閩南語歌手黃妃曾經合唱過一首台語歌曲，叫《你的名我的命》。喺佢事業初期，以飾演反派角色為人熟知。